લાલજી પટેલે વધુમાં જણાવ્યું કે, સાડા ત્રણ વર્ષથી ચાલતા આંદોલનની કોઇ માગણી સરકારે સ્વીકારી નથી. હાર્દિકના ઉપવાસ આંદોલન બાદ પણ સરકારના પેટનું પાણી હલ્યું નથી. અમારું 72 કલાકનું અલ્ટીમેટમ પુરું થયા બાદ 6 પાટીદાર સંસ્થાઓ દ્વારા ટેલીફોનીક વાતચીતમાં ઉગ્ર આંદોલન ન કરવા વિનંતી કરવામાં આવી હતી. જેને અમે શિરોમાન્ય રાખીએ છીએ. તેમની વિનંતીને અનુલક્ષીને હવે શાંતિપૂર્ણ કાર્યક્રમો કરવામાં આવશે. જેમાં હાર્દિક સહિત સમાજના તમામ આગેવાનોને સાથે લઈને આગળ વધવામાં આવશે.